Tnheri ndaan Seediq Truku

Tnheri ndaan Seediq Truku 
Pneeyah inu ka rudan ta cbeyo? yaani bale pneeyah kesun 
Hlawan Lukus, nii ge pnkela Kahabu, “naqah tunux rudan namu
cbeyo, snkuxul ba musa tmlenga.” mesa. Wada daha pryuxun 
sino ma beras ka dheran daha, brigun Khabu kana ka dheran 
daha mesa ka Khabu.
Kiya nii, bale ba rudan ta cbeyo, ini skuxul qmeepah, 
snkuxul bale musa tmlenga; musa dehuk alang Toda ma alang 
Truku, duma musa dehuk alang Brayo, kiya asi tnpusu meniq 
hiya di.
Saya di ge, dheran Hlawan Lukus gaga,  niqan Khabu di.
Rmengo ka rudan Seediq gaga meniq Truku  “wada mrana bale 
di. Kndalax hiya wada mswae di ma, wada quri Bukuy Dgiyaq 
hiya duma duri, kiya ka kesun alang Karenko saya.”
Seediq mnosa tmlenga Bukuy Dgiyaq hiya, qmita malu ba 
ka dheran hiya, snkuxul meniq hiya, ma wada asi alix alang 
daha ma, musa therui Bukuy Dgiyaq, kiya dheya ge lutuc Seediq 
Truku kana duri.
Nasi ba niqan tunux ka rudan ta cbeyo, maka ta meniq 
alang Hlawan Lukus hini ka ita di.

Snakun:Tgdaya